Source: https://www.riigiteataja.ee/akt/409052018007
Timestamp: 2020-04-09 05:35:42+00:00
Document Index: 2628313

Matched Legal Cases: ['§ 8', '§ 9', '§ 12', '§ 13', '§ 8', '§ 9', '§ 12', '§ 13']

Väike-Maarja Valla Noortekeskuse põhimäärus – Riigi Teataja
Väike-Maarja Valla Noortekeskuse põhimäärus
Väike-Maarja Valla Noortekeskuse põhimäärus - sisukord
3 Noortekeskuse juhtimine
§ 8 Noortekeskuse vara
§ 9 Rahalised vahendid
§ 12 Noortekeskuse tegevuse ümberkorraldamine või lõpetamine
§ 13 Noortekeskuse põhimääruse kinnitamine, täiendamine või muutmine
RT IV, 09.05.2018, 7
Asutuse nimi on Väike-Maarja Valla Noortekeskus (edaspidi noortekeskus).
Noortekeskuse asukoht on Väike-Maarja alevik, Väike-Maarja vald. Noortekeskuse postiaadress on Lõuna 10, 46202 Väike-Maarja alevik, Lääne-Virumaa.
(1) Noortekeskus on Väike-Maarja Vallavalitsuse hallatav asutus. Noortekeskus on vallavalitsuse haridusnõuniku haldusalas.
(2) Noortekeskuse struktuuri kuuluvad:
1) Väike-Maarja Noortekeskus;
2) Simuna Noortekeskus;
3) Rakke Noortekeskus.
(3) Noortekeskus juhindub oma tegevuses käesolevast põhimäärusest ning muudest õigusaktidest.
(1) Noortekeskusel võib olla kasutusel oma sümboolika.
(2) Sümboolika kujunduse ja kasutamise korra kehtestab noortekeskuse juhataja.
Noortekeskuse tegevuse eesmärgiks on noorsootöö korraldamine lähtudes avatud noorsootöö meetodist, innustava ja turvalise noorsootöö keskkonna loomine, noortele arendavaks tegevuseks ja vaba aja sisustamiseks tingimuste ja võimaluste loomine, noorte sotsiaalsete väärtushinnangute kujundamine.
1) avatud noorsootöö ja huvitegevuse kavandamine ja korraldamine;
2) igapäevase arendava tegevuse ja noortesündmuste korraldamine;
3) noorte kaasamine ja osaluse toetamine tegevuste kavandamisel ja läbiviimisel,
4) noorte omaalgatusprojektide soodustamine ja projektinõustamine,
5) noorte esmane nõustamine, noorteinfo edastamine, aktuaalsetel teemadel noortekoolituste korraldamine,
6) koostöö laste- ja noorteorganisatsioonidega, vallavalitsuse hallatavate asutustega;
7) mobiilse noorsootöö korraldamine vallas;
8) laagrite korraldamine;
9) küsitluste ja uuringute korraldamine.
(2) Oma ülesannete täitmiseks võib noortekeskus tellida teenuseid ning sõlmida oma tegevuse korraldamiseks lepinguid, osaleda erinevate organisatsioonide, liitude ja töögruppide tegevuses.
3. peatükk Noortekeskuse juhtimine
(1) Noortekeskuse tegevust juhib ja korraldab juhataja. Juhataja vastutab noortekeskuse tegevuse korralduse ja tulemuslikkuse, üldseisundi ja arengu ning rahaliste vahendite õiguspärase ja otstarbeka kasutamise eest.
(2) Vallavalitsus korraldab juhataja vaba ametikoha täitmiseks avaliku konkursi. Töölepingu juhatajaga sõlmib, muudab ja lõpetab vallavanem
1) juhib noortekeskust, tagades eesmärkide ja ülesannete täitmise, kindlustab noortekeskuse tulemusliku ja häireteta töö;
2) esindab noortekeskust suhetes teiste juriidiliste ja füüsiliste isikutega, teeb noortekeskuse eelarve piires tehinguid ja sõlmib noortekeskuse nimel lepinguid;
4) annab noortekeskuse töö korraldamiseks käskkirju, sh kinnitab noortekeskuse lahtiolekuajad, töötajate koosseisu, tasuliste teenuste hinnakirja, ürituste ajakava, töökorralduse reeglid, ametijuhendid, asjaajamise korra ja muud dokumendid;
7) osaleb aktiivselt noorsootöös ja korraldab töötajate koolitust;
9) teeb vallavalitsusele ettepanekuid noortekeskuse töö paremaks korraldamiseks.
(4) Juhataja äraolekul asendab teda vallavanema poolt määratud isik.
§ 8. Noortekeskuse vara
Noortekeskuse vara moodustub Väike-Maarja valla poolt noortekeskuse kasutusse antud varast.
§ 9. Rahalised vahendid
(1) Noortekeskusel on oma eelarve Väike-Maarja valla eelarves.
(2) Noortekeskuse eelarve tuludeks on eraldised vallaeelarvest, riigieelarvest, projektidest, vahendid noortekeskuse tasulistest teenustest, eraldised ja annetused füüsilistelt ja juriidilistelt isikutelt.
(3) Noortekeskuse raamatupidamist korraldab vallavalitsus.
Noortekeskus esitab oma tegevuse kohta aruandeid õigusaktidega kehtestatud korras ja tähtaegadel.
Järelevalvet noortekeskuse tegevuse üle teostab vallavalitsus.
§ 12. Noortekeskuse tegevuse ümberkorraldamine või lõpetamine
(1) Noortekeskuse ümberkorraldamise või tegevuse lõpetamise otsustab vallavolikogu.
(2) Noortekeskuse ümberkorraldamise või tegevuse lõpetamise korraldab vallavalitsus.
§ 13. Noortekeskuse põhimääruse kinnitamine, täiendamine või muutmine
Noortekeskuse põhimääruse kinnitamise, täiendamise või muutmise otsustab vallavolikogu.
Tunnistada kehtetuks Väike-Maarja Vallavolikogu 26.05.2016 määrus nr 17 „Väike-Maarja Valla Noortekeskuse põhimäärus“ ja Rakke Vallavolikogu 28.06.2006 määrus nr 13 „Rakke noortekeskuse asutamine ja põhimääruse kinnitamine“.